GiliGold/VAD_KnessetCorpus huggingface dataset:
משה גפני: מה לגבי משרד הרווחה?
אייל אפשטיין: ראשית, צריך להדגיש שלאוצר אין כסף וכסף לא נשמר.
אייל אפשטיין: אנחנו נסיים את שנת 2012 בגירעון תקציבי.
אייל אפשטיין: כלומר, מדינת ישראל תגייס חוב כדי לממן את הוצאותיה השנה.
אייל אפשטיין: אז הכסף לא נשמר בשום מקום.
אייל אפשטיין: בסעיפי התקציב ידענו שמשוריין כסף - - -
אבישי ברוורמן: מה הגירעון כבר עכשיו שאתה יודע את זה?
אייל אפשטיין: אנחנו יודעים שהגירעון הוא סביב 4% אבל דצמבר הוא חודש עם ביצועים גבוהים מהרגיל ואנחנו נראה את זה בסוף.
אייל אפשטיין: לגבי ההערה של חבר הכנסת שנאן, הנקודה היא שכל תקציבי המשרדים קוצצו באופן רוחבי ובאופן יחסי.
אייל אפשטיין: היה קיצוץ של 5% - - -
שכיב מוראד שנאן: איך אתה מקצץ ממי שאין לו?
אייל אפשטיין: מי שאין לו, בגלל שזה קיצוץ אחוזי, סכום האבסולוטי הוא נמוך יותר.
שכיב מוראד שנאן: כל מי שקיבל משהו אתה מקצץ לו?
משה גפני: על הרווחה דיברתי עם אנשי המשרד.
אייל אפשטיין: עכשיו הערה חשובה.
אייל אפשטיין: מדובר פה על התקציב המנהלי של משרד הרווחה.
אייל אפשטיין: לא מדובר פה בתקציבי הרווחה.
אייל אפשטיין: תקציב הרווחה מופרדים - - - -
שכיב מוראד שנאן: הטיפול באגף המפגר זה תקציב מנהלי?
שכיב מוראד שנאן: זה הכספים של האגף הכי קשה שיש.
אייל אפשטיין: השוליים של השוליים.
אייל אפשטיין: תראה מה תקציב משרדי הרווחה ומה הקיצוץ של - - -
שכיב מוראד שנאן: אתה מדבר עם אחד שבא משם.
אייל אפשטיין: אני יודע, אדוני.
אייל אפשטיין: עדיין, שים לב לסכום האבסולוטי, הוא בטל בשישים בהיקף של הסכום של תקציבי הרווחה.
משה גפני: מי שיהיה בוועדה בשנה הבאה - אנחנו לא נרצה שבמשרד הרווחה יהיה את הקיצוץ הזה.
משה גפני: זה לא נורא עכשיו בגלל שעכשיו כבר אי-אפשר לבצע מעבר לזה, אבל בשנת 2013 תהיה משמעות לקיצוץ הזה ונצטרך לראות מה עושים אז.
אללי אדמסו: אני רוצה לשאול שתי שאלות.
אללי אדמסו: לפני שהגעתם היה דיון בנושא של תקציב מבקר המדינה.
אללי אדמסו: התבשרנו שיש שם עודף תקציבי.
אללי אדמסו: האם אתם עשיתם עודף תקציבי ממשרדי ממשלה?
אללי אדמסו: אם יש מספיק אז למה לקצץ?
אללי אדמסו: האם הקיצוצים זה במקומות שיש שומן או במקומות שהם רזים לאוכלוסיות חלשות?
אייל אפשטיין: אני אענה לחבר הכנסת אללי.
אייל אפשטיין: לגבי ביצוע תקציב המדינה נשמח לבוא ולדווח לוועדת הכספים במהלך ינואר, יהיה סביב 100%.
אייל אפשטיין: לכן, תתי הביצוע, אם יהיו, יהיו בשוליים של השוליים.
אייל אפשטיין: לגבי שומנים, התקבלה פה החלטה לקצץ מכל התקציבים הלא קשיחים בתקציב המדינה, קרי תקציבי הקניות.
אייל אפשטיין: אין פה כמובן נגיעה בחקיקה, אין נגיעה בהחזרי חוב.
אייל אפשטיין: כל התקציבים הגמישים מופחתים.
אייל אפשטיין: כמו שציינתי קודם, שירותי הרווחה מוחרגים.
משה גפני: בעד – 9
משה גפני: 9 בעד אישור הפנייה, 1 נגד, 1 נמנע.
משה גפני: אני פותח את ישיבת ועדת הכלכלה.
משה גפני: פניה מספר 850.
משה גפני: אנחנו ביקשנו פירוט של ההוצאות הללו.
משה גפני: זה גם מעוטף עזה, זה גם אזורי עדיפות.
קריאה: אזורי עדיפות בעיקר.
קריאה: בעד – רוב
קריאה: נמנעים – אין
משה גפני: פניה מס' 702 – אין נציג.
פניה קירשנבאום: רגע, אני רוצה להבין, מה זה הכספים שעוברים למנהל?
אמנון כהן: הוסבר בדיון הקודם.
משה גפני: פניות מס' 713, 714 – יועץ פיננסי חברת ענבל – אין נציג.
משה גפני: פניה מס' 743 – רשת השידור.
עופר מרגלית: הפניה נועדה להעברת 22 מיליוני שקלים לרשות השידור למימון הפטור מאגרת הגמלאים.
פניה קירשנבאום: לפני שמצביעים אני רוצה לשאול.
פניה קירשנבאום: אני רוצה לדעת מה קורה עם הטלוויזיה המקומית, עם השידורים הקהילתיים.
עופר מרגלית: זה לא רלוונטי לרשות השידור אבל יש פה פניה של משרד התקשורת.
פניה קירשנבאום: שם זה מופיע?
משה גפני: מי בעד אישור הפניה ירים את ידו.
משה גפני: הפניה התקבלה.
משה גפני: פניות מס' 829, 830 - משרד הקליטה.
אבי כהן: אני ממשרד ראש הממשלה.
אבי כהן: פרויקט של גרעיני משימה עירוניים.
אבי כהן: זה התחיל לפני כשנה וחצי.
אבי כהן: מדובר בהיקף תקציבי של ...
אבי כהן: זה המיליון האחרון לטובת הפרויקט הזה.
משה גפני: פניות מס' 846, 847 - המגזר הערבי.
יגאל יוסף: אני ממשרד התמ"ת.
יגאל יוסף: 70 מיליון שקל לטובת קידום התעסוקה במגזר המיעוטים.
משה גפני: אני בעד מגזר המיעוטים.
משה גפני: זה כבר היה בפעם הקודמת רק לא היה מי שיסביר.
משה גפני: פניה מספר 857 – ממשל זמין.
אפרת תבור: פניה זו נועדה להגדיל תקציב ממשל זמין ב-1.2 מיליון שקלים בהרשאה להתחייב ולהגדיל תקציב מרכב"ה ב-2.9 מיליון.
פניה קירשנבאום: זה הפך להיות כמו תקציב משרד הביטחון.
פניה קירשנבאום: זה איזה חור שכל הזמן אתה מעביר כסף ואתה אף פעם לא יודע כמה ולמה.
פניה קירשנבאום: זה לא יאומן.
משה גפני: כמה עוד צריך להגיע?
משה גפני: היא אומרת שלא מגיע יותר.
פניה קירשנבאום: אנחנו רושמים את זה לפרוטוקול
אמנון כהן: זהו לשנה הזאת.
משה גפני: אני מצטרף למה שאומרת חברת הכנסת קירשנבוים.
משה גפני: הפניה הבאה שתבוא, אם אנחנו נהיה פה בעזרת השם, אתם תצטרכו להסביר באופן יסודי.
משה גפני: יהיה על זה דיון מיוחד, לא נאשר בלי זה.
משה גפני: להגיד מה נעשה עד היום?
משה גפני: מה אתם הולכים לעשות הלאה?
משה גפני: זאת באמת חבית ללא תחתית.
משה גפני: זה בלתי מתקבל על הדעת.
משה גפני: פניה מס' 878 – משרד התקשורת.
עופר מרגלית: הפניה נועדה לביצוע שינויים פנימיים במשרד התקשורת, תקצוב של 3 עובדים חדשים לאגף הכלכלה, להטמעת השוק הסיטונאי ותקצוב שידורים קהילתיים.
עופר מרגלית: את החלק של משרד האוצר, החלק השני.
עופר מרגלית: משרד תקשורת שם חצי ומשרד התקשורת משלים את החצי השני.
משה גפני: פניות 879 עד 881 – מתמחה ללשכה המשפטית למשרד התיירות.
עופר מרגלית: יש פה העברה של 30 מיליון שקלים לתקציב השיווק של משרד התיירות, העברה של 900,000 שקלים ממשרד רוה"מ למשרד התיירות לתמיכה בחממות תיירות, תקצוב של 5 משרות צוערים במשרד התיירות, תקצוב משרד בין-מיעוטים והמשך תקצוב מתמחה ליועץ המשפטי של המשרד.
משה גפני: פניה מס' 882 – משרד התיירות, שיקום אגן ים המלח.
עופר מרגלית: הפניה נועדה להעברת 25 מיליוני שקלים בהרשאה להתחייב בהתאם להחלטת הממשלה לפיתוח ולשיקום ים המלח.
משה גפני: פניה מס' 883 – משרדר התחבורה
מורן מזור: אני מאגף התקציבים.
מורן מזור: פניה זאת מיועדת לביצוע שינויים פנימיים בתקציב השוטף של משרד התחבורה.
מורן מזור: בין היתר, מדובר בהמרה של שעות העסקת סטודנט לשעת נוספות והגדלת ההכנסות מקצ"א ורספ"ן, בהתאם לבקשה של משרד התחבורה.
משה גפני: פניה מס' 884 - משרד התחבורה.
מורן מזור: הפניה מיועדת לביצוע שינויים בתקציב פיתוח התחבורה בהתאם לקצב הביצוע בשנת 2012 והתאמת התקציב לביצוע בפועל.
משה גפני: פניות 885-886.
אפרת תבור: פניה זאת נועדה לתקצב סך של קרוב ל-52 מיליון שקלים בהרשאה להתחייב שעיקרם: 40 מיליון שקלים עבור יציאה למכרז במהלך ביקורת תמיכות מרכזיות, שזה בהתאם לחוק.
אפרת תבור: החשכ"ל צריך לעשות ביקורות בגופים נתמכים.
פניה קירשנבאום: תמיכות במה?
אפרת תבור: זאת ביקורת על הגופים הנתמכים ועל פי החוק זה חצי אחוז מסכום התמיכות.
אפרת תבור: בנוסף, סך של 10 מיליון שקלים עבור הקמת מסלקה פנסיונית.
אפרת תבור: זה הכול בהרשאה להתחייב ולא במזומנים.
עתניאל שנלר: זאת הרשאה להתחייב לשנת התקציב הבאה?
אפרת תבור: כן.
אפרת תבור: אתה לא יכול לצאת למכרז אם אין לך תקציב משוריין.
פניה קירשנבאום: זה הולך למשרד המבקר?
פניה קירשנבאום: לרשם העמותות?
אפרת תבור: 40 מיליון שקלים זה בעצם החשב הכללי.
אפרת תבור: הם עושים את הביקורות על העמותות ועל כל הגופים הנתמכים.
פניה קירשנבאום: זה לא היה קיים עד היום?
אפרת תבור: זה היה קיים.
אפרת תבור: יש חוק שאומר שחצי אחוז מסך התמיכות צריך ללכת לביקורת על התמיכות.
עתניאל שנלר: איך אתם יודעים מה יהיו התמיכות, שמזה אתם צריכים לגזור חצי אחוז?
משה גפני: החשבת היתה אמורה לבוא לוועדה.
עתניאל שנלר: יש שיערוך כמה יהיו התמיכות?
אפרת תבור: כשאתה יוצא למכרז אתה הולך לפי אמדנים.
אפרת תבור: אתה יודע פחות או יותר בכמה תמכת.
פניה קירשנבאום: זה לא שירות שנמצא אצלכם בילט אין במשרד?
פניה קירשנבאום: אתם שוכרים את השירות של הביקורת הזאת?
משה גפני: הפניה הגיעה היום, אני רוצה יותר פרטים.
משה גפני: פניה מס' 887.
קריאה: סליחה, בתוך הפניה הזאת יש גם סכום לתשלום פיצויים - - -
משה גפני: מותר לי ללמוד את הפניה הזאת?
קריאה: יש בזה סכום לתשלום פיצויים לדרום ואין לנו כסף כבר.
קריאה: תשלום פיצויים ישירים לנזקי איבה בדרום וזה חלק מהפניה הזאת ואין לנו כסף לשלם.
משה גפני: אני פשוט לא מאשר.
משה גפני: משרד האוצר יודע שאני רגיש לנושא הזה של הפיצויים בדרום אז הוא הכניס את שניהם יחד.
משה גפני: אני מבקש לפצל את זה.
משה גפני: זאת פשוט חוצפה, זאת פשוט סחיטה באיומים.
משה גפני: מה קשור הפיצוי לנפגעי פעולות איבה לבין הנושא של ביקורות וכל הנושא של שע"ם.
משה גפני: אני מבקש את זה ולהביא את זה לישיבה הבאה מפוצל.
משה גפני: אני רוצה ללמוד את הפניה הזאת.
גיא הרמתי: הפניה נועדה להתאים את תקציב תשלומי קצבאות במוסד לביטוח לאומי לביצוע בפועל בהתאם לחוק ולהשתתפות האוצר בגבייה בהתאם לסעיף 32 לחוק הביטוח הלאומי.
משה גפני: פניה מס' 888.
מורן מזור: הפניה מיועדת לתקצוב 1.5 מיליארד שקלים למכרזי הביצוע של רכבת העמק ועכו כרמיאל בהתאם להחלטת ממשלה נתיבי ישראל.
מורן מזור: תקצוב תיכנון BRT באר-שבע, תקצוב העתקת תשתיות בתוואי הארכת הרכ"ל בירושלים.
משה גפני: אני מבקש יותר פירוט.
משה גפני: אני לא הולך לאשר כך 1.5 מיליארד.
משה גפני: אני אבקש פירוט מסודר בכתב ולהעביר לחברי הוועדה.
משה גפני: פניות מס' 889-890.
משה גפני: מה זה בכלל שאתם מעבירים פניות ביום שהוועדה מתכנסת?
מעין נשר: הפניה נועדה להעביר סך של 14 מיליון שקלים ו-873,000 שקלים מתקציב משרד החקלאות לסעיף התמיכות של משרד החקלאות.
מעין נשר: תקצוב הסובסידיות לפי חוק הגליל, תמיכה בביטוח נזקי טבע ותמיכה בפעילות הפחתת שימוש בחומרי הדברה.
משה גפני: פניה מס' 891 – סל קליטה לעולים.
אופיר להב: מדובר על התאמת תקציב בין ביצוע בפועל לבין צרכים אחרים במשרד.
אופיר להב: רוב התקציב עובר לתכנית של קליטת הבאים מאתיופיה של גל העלייה המתגבר.
משה גפני: פניה מס' 892.
אמיר רשף: הפניה נועדה לבצע שינויים בתקציב מנהל תכנון לפי צרכי המשרד.
אמיר רשף: מדובר על 2 מיליון שקלים בהרשאה להתחייב עבור תקצוב קידום תכניות מתאר מקומיות.
אמיר רשף: 1.5 להרשאה להתחייב עבור מחקרים בנושא מוסדות והליכי תכנון.
אמיר רשף: תקצוב של אגף הבניה ב-1 מיליון שקלים בהרשאה להתחייב עבור יועצים לעבודה השוטפת שלו ועוד 400,000 לאגף לעדות לא יהודיות עבור תכנית מתאר לאתרים הקדושים של העדה הדרוזית ו-275,000 לשיפוץ בניין לשכת התכנון של מחוז ירושלים.
משה גפני: פניה מס' 893.
אמיר רשף: הפניה נועדה לבצע שינויים בתקציב מנהל מקרקעי ישראל לפי הצרכים של המשרד.
אמיר רשף: מדובר על 6 מיליון שקלים עבור תקציב הפינויים הכלכליים.
משה גפני: מה זה פינוי כלכלי?
אמיר רשף: בדרך-כלל כאשר יש מתקן ביטחוני שמעוניין לעבור.
אמיר רשף: המנהל משתתף בעלויות המעבר כדי שאחר-כך יפתח את זה לטובת האוכלוסייה.
אמיר רשף: 3.2 מיליון עבור תקציב הפיצויים וההפקעות.
אמיר רשף: תקציב הפיתוח – הגדלה של 2.3 מיליון בהוצאה ו-5.6 בהרשאה להתחייב עבור פרויקטים לפיתוח למגורים.
אמיר רשף: 2 מיליון שקלים עבור הגדלת תקציב פסקי הדין.
פניה קירשנבאום: מה זה פיתוח פרויקטים?
אמיר רשף: כדי שהמנהל יוכל לשווק קרקעות הוא נותן הרבה פעמים קדמי מימון לפיתוח התשתיות של השכונה, לחבר את הכביש, לחבר את החשמל ואת הביוב ואז אפשר לשווק ולצאת לדרך.
עתניאל שנלר: זה לא נכלל בשיווק אחר-כך?
אמיר רשף: אנחנו נותנים זה קדם מימון.
עתניאל שנלר: זה קדם מימון, אז זה לא התקציב.
אמיר רשף: קדם מימון צריך לתקצב כי צריך לשלם לחברה לפני שהיא תקבל את הכסף מהאנשים שאחר-כך יקנו את הקרקע.
פניה קירשנבאום: ואיך זה חוזר אליכם אחר-כך?
אמיר רשף: זה חוזר דרך החזרים של הוצאות פיתוח.
אמיר רשף: לכל פרויקט יש הוצאות פיתוח.
עתניאל שנלר: אני לא מבין את ההיגיון הזה בכלל.
אמיר רשף: אם אנחנו לא נותנים את קדמי המימון עכשיו - - -
פניה קירשנבאום: חבר הכנסת שואל האם החזר הוצאות פיתוח הוא יותר נמוך בהשקעה בהקדמה לפיתוח?
פניה קירשנבאום: אם אתה אומר שההחזר הוא יותר נמוך, אז ברור למה צריך לתקצב.
פניה קירשנבאום: אבל אם ההחזר שווה ערך של ההשקעה - - -
אמיר רשף: הבעיה היא בעיה תזרימית.
אמיר רשף: כדי שנוכל לשווק יש פעולות שצריך לבצע טרם השיווק.
פניה קירשנבאום: לא קיבלתם השנה שום החזר פיתוח?
אמיר רשף: מקבלים, זה נכנס לתקציב המנהל אבל זה לא אחד מול השני.
פניה קירשנבאום: אני רוצה להבין.
פניה קירשנבאום: כשאתה נותן מקדמה, המדינה משלמת.
פניה קירשנבאום: כשאתה מקבל החזר זה נכנס לתקציב של המנהל.
פניה קירשנבאום: מה עושים כשזה נכנס לתקציב של המנהל?
אמיר רשף: כל הכסף שהמנהל לא משתמש בו מועבר לקופת המדינה.
משה גפני: רצית לשמוע את זה?
משה גפני: שמעת.
משה גפני: פניה מס' 894 – מנהל מקרקעי ישראל
אמיר רשף: הפניה נועדה לבצע שינויים בתקציב ההכנסות של מנהל מקרקעי ישראל בהתאם לביצוע בפועל.
אמיר רשף: מדובר על שינוי טכני של התאמת התקציב לתקנות שבהם נרשמו הכנסות.
משה גפני: פניה מס' 895.
מעין נשר: הפניה נועדה לביצוע שינויים פנימיים בתקציב משרד החקלאות.
מעין נשר: זה בתקציב החטיבה להתיישבות, זה נמצא בתוך הסעיף של חקלאות.
משה גפני: פניה מס' 896-897 – ביטחון, קרית הממשלה.
משה גפני: פניה 898-899.
משה גפני: פניה מס' 900.
אמיר רשף: הפניה נועדה להוסיף הרשאה להתחייב בסך 1,112 מיליון שקלים בהרשאה להתחייב עבור התחייבות הדיור הממשלתי.
אמיר רשף: אני אסביר.
אמיר רשף: הדיור הממשלתי יוצא לפרויקט של בנין משרדים חדש למשרדי הממשלה שייקרא ג'נרי 2, בירושלים, בקרית הממשלה.
אמיר רשף: כדי שיהיה אפשר לסגור חוזה עם היזם צריך הרשאה להתחייב על כל ההכנסות שיהיו לו ב-25 השנה שהוא יפעיל את הבניין.
אמיר רשף: זה מכרז BOT.
אמיר רשף: הוא מקבל מענק הקמה, מקים את הבניין ולאחר מכן מפעיל את הבניין.
אמיר רשף: אחרי 25 שנה זה חוזר למדינה.
אמיר רשף: זה כדי להבטיח לו את ההכנסות ממשרדי הממשלה שישכנו באותו בניין.
משה גפני: פניה מס' 901.
צור אגזאן: אני ממשרד הדתות.
צור אגזאן: פניה זאת נועדה לתקצוב סך של 1,000 אלפי שקלים עבור קשים עם הגולה, בהתאם לסיכום עם המשרדים.
משה גפני: מי בעד הפניה ירים את ידו?
פניה קירשנבאום: אני לא מבינה למה בסעיף הזה לא נכנסים יותר?
פניה קירשנבאום: אני יודעת שיש הרבה פניות להעברה של הקשר עם הקולה.
משה גפני: את צודקת, אני עובד על זה.
פניה קירשנבאום: יש דברים שתקועים בגולה.
פניה קירשנבאום: אני רואה שאתה מעביר מיליון כשיש שם 7 מיליון, שהגורמים שאמורים לבצע פרויקטים תקועים.
פניה קירשנבאום: אני לא מבינה למה אני צריכה להצביע למיליון ולא על 7 מיליון?
משה גפני: את צודקת מאה אחוז.
משה גפני: אני יודע, דיברתי איתם.
אברהם מיכאלי: אבל יש תקציב כזה של פיתוח בתי עלמין בחוץ לארץ?
אברהם מיכאלי: אז מה זה פיתוח בתי עלמין?
משה גפני: פיתוח בתי עלמין יורד.
פניה קירשנבאום: תשמע, או שאני שמה רביזיה למיליון עד שיעבירו את הכסף או שאני רוצה לראות מתי עובר הכסף הזה?
פניה קירשנבאום: אתה דואג לזה?
משה גפני: כבר קודם טיפלתי בזה.
פניה קירשנבאום: למה מעבירים טיפה?
פניה קירשנבאום: צריך לעשות את העברה ולהעביר את כל הכסף שמונח שם.
משה גפני: פניה מס' 902.
מורן מזור: פניה זאת מיועדת לתקצב סך של כ-16 מיליון שקלים במזומן לתקציב הסובסידיה של התחבורה הציבורית בהתאם לקצב הביצוע בפועל.
מורן מזור: זה בהתאם לקצב ביצוע.
משה גפני: אבל בפניה כתוב 15 מיליון.
מורן מזור: זה כ-16 מיליון.
משה גפני: פניות 903-907 – משרד התשתיות הלאומיות.
מורן מזור: הפניות מיועדות לביצוע שינויים פנימיים בתקציב משרד האנרגיה והעברת תקציב בסך של כ-65 מיליון בכל הפניות, למשרד התחבורה.
פניה קירשנבאום: אתם לוקחים 65 מיליון מהמשרד לאנרגיה ומעבירים אותם לתחבורה?
מורן מזור: לצורך התאמת התקציב לביצוע בהתאם לקצב הביצוע בפועל.
משה גפני: זה פוגע במשרד האנרגיה?
מורן מזור: לא.
משה גפני: איך אנחנו יכולים לדעת?
מורן מזור: זה בתיאום עם משרד האנרגיה.
פניה קירשנבאום: יש פה מישהו ממשרד האנרגיה שיכול לאשר את זה?
משה גפני: את רוצה לבדוק את זה?
משה גפני: פניה מס' 702.
טובה חלפין: אני תקציבאית של הלשכה המרכזית לסטטיסטיקה.
טובה חלפין: מדובר בסקר הארכת מיומנויות מבוגרים.
טובה חלפין: מדובר בתקציב שמקורו מכמה משרדים.
טובה חלפין: משרד החינוך מעביר עכשיו את חלקו ללמ"ס לביצוע הסקר הזה שנמצא כבר בפועל בשטח.
פניה קירשנבאום: אני רוצה לעשות רביזיה על ההעברה הראשונה שהיתה.
פניה קירשנבאום: רביזיה על סעיף 850.
משה גפני: הם הסבירו בישיבה הקודמת.
פניה קירשנבאום: אבל אני לא הייתי ואני לא יודעת אז אני מבקשת רביזיה על הסעיף הראשון.
פניה קירשנבאום: היה בג"צ בשבוע שעבר, הוצא צו על תנאי ל-90 יום על הקריטריונים של דיור בר השגה.
פניה קירשנבאום: זה לא יכול להחליק כך בין הידיים.
פניה קירשנבאום: אני רוצה לקבל פירוט איך זה ניתן דיור בר השגה, המחיר למשתכן.
פניה קירשנבאום: איך מחלקים את זה?
משה גפני: מה שבג"צ יחליט, את זה יעשו.
פניה קירשנבאום: אבל זה עכשיו יוצא.
פניה קירשנבאום: למה למהר עכשיו להוציא לפני שהממשלה נתנה על זה תשובה?
משה גפני: מה שבג"צ יחליט כך המשרד ינהג.
פניה קירשנבאום: אם זה יוצא עכשיו, זה כבר לא יהיה, זה יבוא לפני זה.
משה גפני: את מבקשת רביזיה, אז אני אעשה היום רביזיה, אטיאס מאוד לוחץ עלי.
משה גפני: את מוכנה לחזור שוב?
טובה חלפין: מדובר בסקר הערכת מיומנויות של מבוגרים שמתבצע בלמ"ס במימון של 5 משרדים.
טובה חלפין: משרד החינוך עכשיו מעביר את חלקו.
טובה חלפין: הסקר מתבצע כבר בפועל והוא מעכב פעולות שנדרש לשלם להם היום.
טובה חלפין: זאת העברה בין גגות בין שני משרדים, ממשרד החינוך ללשכה המרכזית לסטטיסטיקה.
משה גפני: נמנעים – 1 אני נמנע.
משה גפני: הודעה מספר 43008 של המרכז למיפוי ישראל:
אמיר רשף: הבקשה נועדה להעברת עודפי תקציב משנת 2011 לשימוש בשנת 2012.
משה גפני: הודעה 46003 - חוק חיילים משוחררים, גם הודעה.
מעין נשר: הבקשה נועדה להעביר סכום של 55,734,000 מסעיף 46 חוק חיילים משוחררים כעודפים משנת 2011 לשנת 2012.
משה גפני: מי בעד אישור ההודעה של חוק חיילים משוחררים?
משה גפני: פניה, את עומדת על רביזיה?
משה גפני: נעשה רביזיה עוד חצי שעה.
עתניאל שנלר: אני חושב ש-40 דקות זה יותר טוב.
עתניאל שנלר: אני פה עד רבע לאחת.
משה גפני: תגיד את העמדה שלך, אטיאס מאוד לוחץ.
פניה קירשנבאום: בטח שהוא לוחץ, אטיאס.
פניה קירשנבאום: הוא הפסיד את הבג"צ ולכן הוא לוחץ.
עתניאל שנלר: זה 300 מיליון שקלים.
משה גפני: זה מעל לחצי מיליארד שקלים.
משה גפני: זה 600 מיליון.
עתניאל שנלר: זה הקריטריונים.
פניה קירשנבאום: זה בדיוק הקריטריונים.
משה גפני: זה כסף גם של עוטף עזה, של הכול.
פניה קירשנבאום: אז שיפרידו את הבקשות.
משה גפני: תצביע בעד הרוויזיה או נגד?
עתניאל שנלר: אני צריך ללמוד את העניין הזה.
משה גפני: אבל זה היה בישיבה הקודמת.
עתניאל שנלר: אבל אני לא הייתי בישיבה הקודמת.
פניה קירשנבאום: זה ממש מחטף.
פניה קירשנבאום: מה שהוא עושה עכשיו זה ממש מחטף.
משה גפני: זה היה פה קודם.
פניה קירשנבאום: זה היה לפני שבוע.
פניה קירשנבאום: הדיון היה ביום שלישי והבג"צ היה ביום רביעי.
פניה קירשנבאום: השר אטיאס ניסה להעביר את זה יום לפני בג"צ כי הוא ידע.
פניה קירשנבאום: ביום חמישי יצאה הפסיקה של הבג"צ והוא מנסה להעביר את זה היום.
עתניאל שנלר: הצעת הפשרה היא כזאת: כל מה שלא נכלל בבג"צ – נאשר.
משה גפני: אי-אפשר, אין דבר כזה.
משה גפני: הייתי מפצל עוד אלף דברים אבל אני לא חושב שזה נכון.
משה גפני: אם הבג"צ יגיד שלא לעשות, אז את החלק הזה לא יעשו.
פניה קירשנבאום: הבג"צ לא אמר לא לעשות.
פניה קירשנבאום: הבג"צ חייב את הממשלה לנמק תוך 90 יום למה שונו הקריטריונים מוועדת טרכטנברג להחלטה של ממ"י.
משה גפני: אני עושה הפסקה חצי שעה.
משה גפני: אני מתנצל, הייתי אצל יו"ר הכנסת בדיון על 2 מיליון שקלים שחסרים לניצולי השואה בהשתתפות הרבה מאוד משתתפים.
משה גפני: היתה הפגנה השבוע של ניצולי השואה וסוכם שיעבירו להם את הכסף.
משה גפני: הישיבה היתה צריכה להסתיים ב-12:30 והיא התארכה עד עכשיו.
משה גפני: אני אינני יכול להמשיך עוד.
משה גפני: סיימו את הישיבה ויש התחייבות שישלמו להם את זה.
משה גפני: אני מתנצל בפני החברים.
משה גפני: יש רביזיה של חברת הכנסת פניה קירשנבוים.
דוד רותם: אפשר לבקש לדחות את ההצבעה ליום ראשון?
משה גפני: מי בעד - - -
עתניאל שנלר: אני רוצה לנמק את דעתי.
עתניאל שנלר: אבל צריך להסביר את הרביזיה.
משה גפני: עותני, אנחנו יודעים, אנחנו לא רוצים להתחיל את הדיון הזה.
משה גפני: מדברים על רביזיה.
משה גפני: פאינה הסבירה את עצמה.
משה גפני: השאלה האם אנחנו פותחים את הדיון או לא?
משה גפני: מי בעד הרביזיה, ירים את ידו?
משה גפני: הרביזיה נדחתה, תודה רבה, הישיבה נעולה.
משה גפני: את הסעיף האחרון אישרנו ואני חוזר לסעיף 5 שהוא הסעיף האחרון בסדר היום: שינויים בתקציב לשנת 2012.
משה גפני: אני מתחיל בשתי פניות של משרד התמ"ת.
משה גפני: מס' פניה 1071, 1072.
דודו שטיינמץ: הפנייה הזאת נועדה להעביר 19 מיליון שקלים בהרשאה להתחייב עבור פיתוח אזור תעשייה במגזר הבדואי בדרום, בהתאם להחלטת ממשלה מס' 3708 מיום 11.11.2011.
דודו שטיינמץ: מדובר בתכנית חומש לפיתוח אזור תעשייה עידן הנגב שמשותף לרהט, להבים ומועצה אזורית בני שמעון.
משה גפני: פניות מס' 1148-1149, עמ' 66 בחוברת.
דודו שטיינמץ: זאת פנייה שנועדה לתקצב 400,000 שקלים ממשרד האוצר לשירות תעסוקה לצורך תקצוב חלקו של משרד האוצר במימון עלות השיפוץ של המשרד בירושלים המשותף לשני הגופים.
דודו שטיינמץ: כמו כן, הפניה נועדה לשינויים פנימיים ובין היתר לתקצוב 1 מיליון שקלים לתמיכות בבינוי, שיפוץ והצטיידות של פנימיות נוער הפועלות במסגרת מערך בתי הספר המקצועיים של המשרד.
פניה קירשנבאום: זה תמ"ת?
פניה קירשנבאום: אולי זה הזמן לשאול את השאלה ששאלתי אותך.
פניה קירשנבאום: אני רוצה לשאול אותך.
פניה קירשנבאום: יש שני מפעלים שאחד נמצא בירוחם או בערד ואחד נמצא באופקים.
פניה קירשנבאום: בכל אחד מהם עובדים 500 עובדים.
פניה קירשנבאום: למפעל קוראים "פלקסטרוניקס".
פניה קירשנבאום: הם צריכים את האשראי שלכם , או אישור לאשראי שלכם ואתם לא מאפשרים.
פניה קירשנבאום: בכל מפעל עובדים 500 עובדים והולכים לפטר אותם.
פניה קירשנבאום: בסך-הכול מדובר ב-1,000 עובדים.
פניה קירשנבאום: אפשר לקבל עובדים למה אתם לא תומכים במפעלים האלה?
דוד שטינמץ: אני אקח ממך את הנתונים ואברר.
משה גפני: אלה גם הנתונים שלי.
משה גפני: אני דיברתי עם החשבת הכללית וגם נפגשתי איתה.
משה גפני: היא אומרת שזה לא נוגע לעניין הזה אלא שזה משרד התמ"ת.
פניה קירשנבאום: זה לא מימון חוץ.
פניה קירשנבאום: זה לא ביטוח של פעולות בחוץ לארץ, זה ביטוח פעולות בארץ.
דוד שטינמץ: אני אקח את הפרטים.
פניה קירשנבאום: אני אשים רביזיה עד שהוא ייתן לי תשובה?
משה גפני: פאינה, זאת חברה ששייכת - - -
פניה קירשנבאום: זה היה ECI והם החליפו את זה ל"פלקסטרוניקס".
משה גפני: פניה מס' 795 - המשרד לשירותי דת.
צור אגזאן: פנייה זאת נועדה לביצוע שינויים מבניים בתקציב המשרד לשירותי דת בהתאם לפירוט: סך של 1,6 מיליון שקלים למימון הוצאות עבור תמיכה - - -
משה גפני: הפנייה הזאת היתה פה וכבר הוסברה, אבל אני לא הצבעתי עליה בגלל שהיה שם גם נסיעות של השר לחו"ל.
צור אגזאן: זה ירד.
משה גפני: איך הם יממנו את זה?
צור אגזאן: זה קשור לחשבות.
צור אגזאן: הם ייקחו את זה ממקום אחר.
צור אגזאן: זה ירד ואנחנו לא מבקשים את זה כרגע.
משה גפני: פניה מס' 933.
שירלי באבד: הפניה נועדה להקדמת הרשאה להתחייב בסך 722,000,000 שקלים מתקציב 2013 לתקציב 2012 עבור בניית 700 כיתות לימוד ו-225 גני ילדים לגילאי 3-4.
שירלי באבד: ההרשאות יופחתו בהתאמה בשנת 2013.
משה גפני: זאת פניה שגרתית?
שירלי באבד: כן, כל שנה.
משה גפני: פניות מס' 1037-1040 - מדע וטכנולוגיה
מיכה פרלמן: הפנייה נועדה לתקצב 7,960,000 שקלים עבור מרכזי המו"פ האזוריים וכן פרויקט לוויין ונוס ממשרד המדע.
מיכה פרלמן: זה בעצם העברה בין גגות בין משרד המדע עבור הפרויקטים הללו.
משה גפני: פניה מס' 1071-1072 – את זה אישרנו.
משה גפני: פניה מס' 1086.
דורון סמיש: פניה תקציבית זאת נועדה לביצוע שינויים פנימיים בתקציב פיתוח האוצר בהתאם לסדרי עדיפויות הפנימיים של המשרד.
משה גפני: אתה מדבר ברצינות?
משה גפני: איזה שינויים פנימיים?
משה גפני: אני לא סומך על רשות המיסים אחרי מה שהם עשו עם חישוב מס מאוחד.
משה גפני: מה רוצים לעשות עם 640,000 שקלים?
משה גפני: מה הם רוצים לעשות עם הכסף הזה?
דורון סמיש: 640,000 בהרשאה להתחייב בתקנה אחרת.
דורון סמיש: רשות המיסים עברה למרכב"ה בשבוע שעבר ובגלל זה היה צורך להתאים מחדש את כל ההרשאות להתחייב בתקנות.
משה גפני: פניות מס' 1094-1098.
מיכל שינוול: הפנייה נועדה להעברת תקציבים ממשרדים שונים לרשות הטבע והגנים בגין פרויקטים שונים.
מיכל שינוול: למשל, שיקום עובדת, פיקוח על דייג בכנרת, 80,000 שקלים ממשרד החקלאות.
משה גפני: אנחנו אישרנו את זה, לא?
מיכל שינוול: לא.
מיכל שינוול: זה עלה ביום ראשון ולא הייתי כאן.
משה גפני: פניה מס' 10121 – המשרד לאזרחים ותיקים.
מוטי אלמליח: זה מנהלת השירות האזרחי לאומי.
מוטי אלמליח: המשרד לאזרחים ותיקים מעביר לנו 700,000 שקלים לטובת הפיקוח על פרויקט "והדרת" של שירות אזרחי.
משה גפני: פניות מס' 1123, 1124.
עופר מרגלית: הפנייה נועדה לתקצוב סך של 500,000 שקלים למשרד התקשורת עבור תקצוב של ייעוץ לוועדה הציבורית לבחינת הדואר.
משה גפני: מה זה הייעוץ הזה?
עופר מרגלית: התכנסה ועדה ציבורית לבחינת ענף הדואר והמבנה העתידי של הדואר.
משה גפני: מי מקבל את הכסף הזה?
עופר מרגלית: דרך משרד התקשורת.
עופר מרגלית: יצאו למכרז.
משה גפני: למה צריך 500,000 שקלים?
עופר מרגלית: כי זאת עבודה מאוד מורכבת.
עופר מרגלית: הוא גם צריך לבחון את כל העלויות של הדואר ומזה לגזור את כל התעריפים שייקבעו.
עופר מרגלית: הוא אמור לצאת לסקרים, להבין מה תקן השירות העתידי של הדואר, עם כל השינויים הטכנולוגיים.
משה גפני: יו"ר רשות החשמל העבירה לי הודעה.
משה גפני: אנחנו אישרנו 4 מיליון שקלים על ייעוץ והיא הודיעה שהם יצאו למכרז ובסוף לקחו מישהו בחצי מחיר, ב-2 מיליון.
קריאה: קצת יותר מ-2 מיליון.
משה גפני: פניה מס' 1125-1129.
קרן שפר: הפנייה נועדה להקדים כ-31 מיליון שקלים בהרשאה להתחייב מתקציב שיווק של 2013.
קרן שפר: יש פה עוד העברה של 300,000 שקלים למרכז הארצי למקומות קדושים, 100,000 שקלים ממשרד החקלאות ועוד שינויים פנימיים כדי שהמשרד ינצל את התקציבים שלו בצורה מקסימאלית.
משה גפני: עבור מה זה 300,000 שקלים במקומות הקדושים?
קרן שפר: חסר להם כסף לתקציב השוטף שלהם.
משה גפני: פניה מס' 1130.
צור אגזאן: פניה תקציבית זאת נועדה לכסות - בהתאם לסדרי העדיפויות הפנימיים של המשרד.
משה גפני: אני לא מקבל את ההסבר הזה.
צור אגזאן: יש תתי ביצוע בתקנות מסוימות ועודפי ביצוע בתקנות אחרות, אז מעבירים בסוף שנה, בהתאם לביצוע של המשרד.
משה גפני: פניה מס' 1131
עמית סדן: הפניה נועדה לתקצב את משרד ראש הממשלה ב-100 מיליון שקלים בהרשאה להתחייב בהתאם להחלטת ממשלה 4651 בנושא תכנית המשך לפיתוח אגן העיר העתיקה בירושלים.
עמית סדן: זאת תכנית שאושרה בממשלה.
משה גפני: אז שהממשלה תאשר את ההעברה הזאת.
משה גפני: תגיד לי מה זה.
עמית סדן: התכנית נועדה לפיתוח אזור אגן העיר העתיקה בירושלים בין השנים 2013 ל-2019, כולל פיתוח של מוצרים תיירותיים, הסביבה של המרחבים הציבוריים מסביב לעיר העתיקה, הר הזיתים.
משה גפני: 100 מיליון שקל עכשיו?
משה גפני: אנחנו ב-2012.
עמית סדן: זה בהרשאה להתחייב.
עמית סדן: הביצוע של זה בפועל יהיה מאוד נמוך בשנת 2013 ו-2014 אבל הם צריכים את זה בשביל להתחיל לעבוד.
משה גפני: פניה מס' 1132.
אסף וסרצוג: הפנייה נועדה להפחית 4 שיאי כוח אדם מתקציב המנהל האזרחי בהתאם לביצוע הסכם שכר שנחתם ביום 22.7.2012 ובהתאם לסיכום בין המשרדים.
משה גפני: מפחיתים?
אסף וסרצוג: מפחיתים.
אסף וסרצוג: זה בהתאם להסכם שנקבע.
משה גפני: פניות מס' 1133 , 1134.
עמית סדן: הפניה נועדה לכיסוי גירעונות שכר בתקציב היחידה הארצית לפיקוח על הבנייה.
משה גפני: פניות מס' 1135-1138, 1142, 1145.
קרן שפר: הפניה נועדה לתגבר את תקציב המשרד בהרשאה להתחייב כחלק מהקדמה של 2013 וכן להעביר תקציב בגין החלטות ממשלה שאנחנו מאגמים: רכיבת אופניים, פיתוח טבריה ופיתוח קבר הרשב"י.
משה גפני: איפה רכיבת אופניים?
קרן שפר: בכל הארץ.
משה גפני: כמה כסף לקבר הרשב"י?
קרן שפר: עכשיו זה חלקו של האוצר שזה 1.84 מיליון.